Superkyttä

Superkyttä (alkuperäiseltä nimeltään ) on italialais-yhdysvaltalainen vuonna 1980 valmistunut Sergio Corbuccin ohjaama supersankari-komediaelokuva. Elokuvan pääosia esittävät Terence Hill ja Ernest Borgnine.
Elokuvan ohjaaja Corbucci tunnettiin aiemmin italialaisista spagettiwestern-elokuvistaan. 1970-luvun puolivälistä lähtien hän oli yksi tunnetuimmista italialaisista komediaelokuvien tekijöistä. Elokuva suunnattiin pääasiassa yhdysvaltalaisille ja se kuvattiin Floridassa, Miamissa. 
Juoni.
Tuore poliisiopistosta valmistunut poliisi Dave Speed lähetetään toimittamaan pysäköintisakko pienen intiaanikylän jäsenelle. Hän ei tiedä, että Yhdysvaltain hallitus ja NASA valmistautuvat suorittamaan salaista säteilykoetta ampumalla punaisella plutoniumilla ladatun ydinohjuksen evakuoituun kylään. Kun Dave saapuu kylään, hän joutuu säteilyn alistamaksi, mutta selviää siitä. Useimmat ihmettelevät hänen kertomustaan räjähdyksestä, mutta hänen työkaverinsa Willy Dunlop ei usko sitä. 
Dave huomaa pian, että hänellä on monia supervoimia. Esimerkiksi hän pystyy juoksemaan todella nopeaa vauhtia, ennustamaan mitä hetken päästä tapahtuu tai hypnotisoimaan ihmisen. Hän on kuitenkin ymmällään siitä, että kuitenkin satunnaisesti hänen supervoimansa katoavat ilman selkeää syytä. Tästä huolimatta hänen voimansa antavat hänelle mahdollisuuden selvittää kaupungissa tapahtuvan rahanväärennyksen, ja tietäen, että liikemies Torpedo ja hänen rakastajattarensa, entinen näyttelijä Rosien Labouche ovat niiden takana. Daven työkaveri Willy on ihastunut näyttelijä Laboucheen. Rahanväärennyksestä tietää myös vanha eläkkeellä oleva taikuri Silvius, joka saa vahingossa selville Torpedon väärennyssuunnitelman, joutuu Torpedon kätyreiden jahtaamaksi. Dave huomaa, että kätyrit jahtaavat Silviusta. Hän saa estettyä kätyrien aikeet ja kysyy Silviukselta mitä hän tietää supervoimista. Hänen kertoman perusteella Dave tajuaa, että hänen supervoimansa katoavat, kun hän näkee punaisen värin - saman, minkä hän näki räjähdyksen aikana. 
Dave paljastaa salaisuutensa supervoimistaan Willylle ja hänen naisystävälleen Evelynille, joka on Willyn veljentytär. He eivät ole innoissaan Daven supervoimista. Willy huomauttaa, että Daven vaistomaisia kykyjä ei todennäköisesti hyväksytä todisteeksi oikeudessa. Eräänä iltana Dave ja Willy menevät Torpedon klubitalolle, jossa Dave hypnotisoi hänet ja pääsee tanssimaan näyttelijätär Rosie Labouchen kanssa. Dave esiintyy korruptoituneena poliisina, joka haluaa osuuden rahanväärennyksessä saaduista voitoista. Käyttämällä hypnoosia, hän saa Torpedon paljastamaan paikan, missä rahanväärennys tapahtuu: Barracuda-nimisellä kalastusaluksella. Samaan aikaan Willy kertoo ihastuksissaan vahingossa Rosielle Daven supervoimista ja siitä miten hänen voimansa katoavat. 
Dave ja Willy lähtevät merelle etsimään Barracudaa. Löytäessään Barracudan, Willy lähtee yksin tutkimaan alusta ja löytää sieltä painokoneen ja viimeisimmät väärennetyt rahat. Samaan aikaan Torpedon kätyrit tyrmäävät hänet, lukitsevat hänet pakastimeen ja upottavat troolarin tuhotakseen todisteet. Palattuaan poliisien päämajaan Dave pidätetään Rosien kertomien takaistujen syytösten johdosta. Rosie myös varmistaa, että hän näkee jatkuvasti jotain punaista, että ei voisi hyödyntää supervoimiaan. Dave tuomitaan kuolemaan Willyn murhasta, mutta hänen supervoimansa estävät kolme ensimmäistä teloitusyritystä. 
Neljännellä yrityksellä Dave on määrä teloittaa sähkötuolissa. Rosie ei pääse seuraamaan neljättä teloitusyritystä, mutta saa annettua punaisen väriset kukat, jotka luvataan toimittaa Davelle, kun teloitushetki koittaa. Dave kuitenkin pyytää paikalla olevaa pappia viemään kukat seurakunnalle (ja näin pääsee varmistamaan, että hän voi käyttää jälleen supervoimiaan). Dave selviää sähkötuolista supervoimiensa ansiosta paeten vankilasta, hyppää mereen ja ui Barracudalle. Hän löytää Willyn aluksesta, elävänä mutta jäätyneenä. Hän luo ilmapallon purukumilla, jonka ansiosta molemmat miehet nousevat merestä ja nousevat taivaalle, lentäen kohti kaupunkia. Kuultuaan Daven pakenemisesta Torpedo ja Rosie valmistautuvat pakenemaan ja ottavat Evelyninin panttivangiksi. Dave saa heidät kiinni ja supervoimiensa avulla saavat lentokoneen laskeutumaan lentokentälle, jossa poliisi odottaa. Lopulta Willy vakuuttuu Daven supervoimista ja hyppää itsevarmasti ilmapallon päältä alas ja Dave juoksee perään. Hän viime hetkellä saa Willyn kiinni, mutta samaan aikaan he putoavat maan halki Kiinaan. Molemmat palaavat terveinä valmistautumaan Daven ja Evelynin häihin. Evelyn, joka ei edelleenkään halua itselleen supervoimia omaavaa aviomiestä, on häitä varten värjännyt hiuksensa punaiseksi. 
Elokuva Suomessa.
Elokuva sai Suomessa ensi-iltansa 25. joulukuuta 1980 helsinkiläisessä Rex -elokuvateatterissa. Elokuva julkaistiin 1980- ja 1990-luvuilla useaankin otteeseen vuokrakäyttöön tarkoitettuna että kotitalouksiin myytynä videokasettina. Myöhemmin elokuva on julkaistu Suomessa myös DVD- ja Blu-Ray -julkaisuina usean eri julkaisijan taholta.
Elokuva on esitetty Suomen televisiossa kaksi kertaa: vuosina 2008 ja 2009 televisiokanavalla Subtv.